Idris, pseudònemo de 'Edrissa Sanneh, (Brufut, 2 zenaro 1951 – Bresa, 4 agosto 2023, el ze stà un zornałista, parsonajo tełevizivo e opinionista gambiano naturałizà itałian. Nasùo in Gambia, el gaveva 21 fradełi. Dopo de aver scumisià i studi in Senegal, el riva in Itałia inte'l 1972 co na borsa de studio otenjùa a l'Università per Stranieri de Perugia. Drioman el se trasferise a Bresa dove, termenài i studi, el taca łaorar come DJ inte łe discoteche e inte łe radio łocałe de ła provinsia. Ła só prima inportante aparision tełeviziva ła ze inte ła trazmision , produzesta e trazmesa da l'emitente łocałe RTG Radio TeleGarda, de ła cuała ze restà séłebre el sketch paradosałe in cui Idris el intarpretava, parlando in diałeto bresan, na parsona che ła refiudava de cronpar prodoti come fasołeti de carta e inpisadini da un vendidor porta a porta de pełe bianca. I só ezordi cofà zornałista sportivo i resałe a'l 1977 par RTV-Radio Televisione Bresciana , dove che'l conduzeva anca el programa muzegałe setimanałe . Inte'l 1989 el partesipa e el vinse a , programa de Canale 5 par novi tałenti. Inte'l 1990 el intraprende anca ła cariera de ator, inte'l film de Fabrizio Laurenti. Tifozo de ła Juventus, da'l 1993 a'l 2009 el ze stà ospite fiso de ła trazmsion tełeviziva , conduzesta da Fabio Fazio, dove el comentava co entuziazmo łe partìe de ła só scuadra: «A ze grasie a'l me tifo par ła Juventus che son deventà famozo», el ametarà inte n'intarvista. El se ga ocupà par zonta de ła diresion de'l in onda so Retebrescia. Idris el zera spozà co na dona itałiana e el zera pare de cuatro fie. Gran pasionà de cuzina, Idris el prategava tanti sport, tra i cuałi el tennis. El ga partesipà a ła inte'l 2005, venjendo ełiminà durando ła sètema pontada co'l 52% dei voti. Da'l 2006-2007 el ze stà ospite inte ła trazmision sportiva conduzesta da Gennaro Montuori in onda so Tele A. Inte ła stajon calsìstega 2010-2011 l'è stà opinionista calsìstego inte ła trazmision in onda so Teleromagna. Int'el 2011-2012 el ga partesipà a, trazmision sportiva so ła Serie B in onda so San Marino RTV. Inte'l 2012 el zera tornà a , senpre cofà tifozo e opinionista. Idris el ga moresto el 4 agosto 2023 a l'età de setantado ani a ła Poliambulanza de Bressa, dove che'l zera recovarà da vinti zorni.